b'\n_START_ARTICLE_\nMikoyan-Gurevich MiG-31\n_START_SECTION_\nIstorija\n_START_PARAGRAPH_\nMiG-31 prad\xc4\x97tas kurti 1968 m., kaip atsakas tuomet skraid\xc5\xbeiusiems F-14 Tomcat, F-15 Eagle (JAV), Panavia Tornado (naikintuv\xc5\xb3 \xc5\xa1eima, Jungtin\xc4\x97s Karalyst\xc4\x97s, Vokietijos ir Italijos bendras projektas)._NEWLINE_Naujausi\xc5\xb3 elektronikos pasiekim\xc5\xb3 d\xc4\x97ka buvo numatyta prapl\xc4\x97sti tokio tipo naikintuvo technines galimybes. Kaip baz\xc4\x97 buvo panaudota MiG-25 komponavimo schema, ta\xc4\x8diau nutarta pritaikyti dviem lak\xc5\xabnams: pilotui ir \xc5\xa1turmanui operatoriui._NEWLINE_1975 m. rugs\xc4\x97jo 16 d. pirm\xc4\x85 kart\xc4\x85 pakilo \xc4\xaf or\xc4\x85, o gaminti serijiniu b\xc5\xabdu prad\xc4\x97tas 1977 m. tuometiniame Gorkio mieste (dabar Ni\xc5\xbenij Novgorodas rus. \xd0\x9d\xd0\xb8\xd0\xb6\xd0\xbd\xd0\xb8\xd0\xb9 \xd0\x9d\xd0\xbe\xd0\xb2\xd0\xb3\xd0\xbe\xd1\x80\xd0\xbe\xd0\xb4). TSRS KOP prad\xc4\x97jo tarnauti 1980 m., pakeisdamas techni\xc5\xa1kai ir technologi\xc5\xa1kai pasenusius Su-15 ir Tu-128._NEWLINE_Iki 1995 m. pabaigos buvo pagaminta apie 500 MiG-31 naikintuv\xc5\xb3.\n_START_SECTION_\nRadiolokacin\xc4\x97 \xc4\xafranga\n_START_PARAGRAPH_\nMiG-31 apr\xc5\xabpintas 1,1 m diametro radaru Zaslon (rus. \xd0\x97\xd0\xb0\xd1\x81\xd0\xbb\xd0\xbe\xd0\xbd), kuris patalpintas naikintuvo \xe2\x80\x9enosyje\xe2\x80\x9c. Vienu metu \xc5\xa1is radaras gali sekti iki 10 taikini\xc5\xb3 ir vienu metu raketomis atakuoti 4 taikinius. Jo veikimo nuotolis iki 200 km. V\xc4\x97lesni modeliai MiG-31BS, MiG-31D, MiG-31M turi naujesn\xc4\xaf radar\xc4\x85 Zaslon-M, kurio apr\xc4\x97pimo spindulys padid\xc4\x97jo iki 400 km. Su \xc5\xa1iuo radaru galima atakuoti 6 taikinius vienu metu.'